Над 50 милиона американци вече са гласували на президентските избори Над 50 милиона души вече са гласували предсрочно на президентските избори в САЩ на 3 ноемвли - повече от всички хора , упражнили предварително правото си на вот през 2016 г . , предадоха световните агенции . Остават 11 дни до деня на изборите . Утре започва предварителното гласуване в най - многолюдния американски щат , Калифорния , както и в Ню Йорк . Рекордният брой предварително гласували може да доведе до най - високата избирателна активност на президентски избори в САЩ от повече от един век , отбелязва Ройтерс . Данни на информационния портал Американски изборен проект показват , че вече упражнилите правото си на вот се равняват като дял на над една трета от всички гласували през 2016 г . Проектът отчете близо 47 милиона бюлетини , подадени предварително преди четири години . Президентът Доналд Тръмп , кандидат на републиканците , изостава от съперника си от демократите Джо Байдън в социологическите проучвания на национално ниво . Надпреварата обаче е по - ожесточена в ключови щати , които кандидатите трябва да спечелят , за да победят на изборите . Според данните на Американския изборен проект , са гласували предварително много повече регистрирани демократи , отколкото републиканци . Над 35 милиона души вече са упражнили правото си на вот по пощата , а повече от 15 милиона - лично . Партийната принадлежност не предопределя непременно начина , по който гласуват избирателите . Тръмп неведнъж е заявявал , че гласуването по пощата води до изборни измами , без обаче да представи доказателства . Високият процент гласували предварително накара Майкъл Макдоналд , преподавател в Университета на Флорида , който ръководи Американския изборен проект да прогнозира рекордна избирателна активност от близо 150 милиона души , което би било 65 процента от имащите право на глас и най - високият процент гласували от 1908 г . В Тексас избирателната активност вече надхвърли 70 процента от общия брой гласували през 2016 г , отбелязва Ройтерс .